पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी के दौर में हर व्यक्ति अपने संक्रमित मरीजों का जीवन बचान के लिए जद्दोजहद कर रहा है। चारों ओर अफरा-तफरी का माहौल है। कोई मरीज काे लेकर ऑक्सीजन के लिए भटक रहा है तो कोई बेड के लिए। ऐसे में संक्रमितों के साथ उनके परिवार और रिश्तेदारों के भी संक्रमित होने का खतरा बना रहता है। लेकिन यदि परिजन कुछ सुरक्षा उपाय करते हैं तो वह काफी हद तक अपने को संक्रमित होने से बचा सकते हैं। इस बारे में दैनिक भास्कर संवाददाता भोला पांडेय ने ईएसआई मेडिकल कॉलेज के डीन डॉ. एके पांडेय से उन सुरक्षा उपायों के बारे में बातचीत की।
सवाल: लोग अपने संक्रमित मरीजों को लेकर इधर उधर भागते हैं। उनका इलाज कराने के लिए अस्पतालों के चक्कर लगा रहे हैं। ऐसे में परिवार के लोगों के भी संक्रमित हाेने का खतरा है। वह कैसे बच सकते हैं?
जवाब: वैक्सीनेशन सबसे बड़ा सुरक्षा कवच है। इसके साथ यदि संक्रमित का परिजन मास्क पहना है और ग्लब्स पहना हुआ है ताे वह आयुष मंत्रालय द्वारा अप्रूव काढ़ा पीकर खुद को काफी हद तक बचा सकता है।
सवाल: और किन-किन उपायों से बचा जा सकता है?
जवाब: यदि काेई व्यक्ति संक्रमित मरीज के साथ है ताे मास्क सबसे जरूरी है। साथ ही उसे रेगुलर गियोल का काढ़ा पीना चाहिए। नीम का कैप्सूल भी काफी कारगर है। इस पर हमनें खुद रिसर्च किया है। 265 लोगों पर ट्रायल के बाद जो परिणाम सामने आए हैं। वह काफी संतोषजनक है। नीम की गोली का नियमित सेवन करने वाला व्यक्ति कोरोना वायरस को आसानी से परास्त कर सकता है।
सवाल: आयुष के अलावा किन-किन एलोपैथी दवाओं का सेवन करना चाहिए?
जवाब: संक्रमित मरीज के संपर्क में रहने वाले व्यक्ति को भी 15 दिनों तक होम क्वारैंटाइन हाेना चाहिए। साथ ही दूसरे मल्टी विटामिन दवाइयों का प्रयोग किया जा सकता है। जैसे जिंक, विटामिन डी, विटामिन सीआदि। ये शरीर को अंदर से मजबूत बनाते हैं। इसके अलावा पानी का खूब प्रयोग करना चाहिए। नियमित रूप से भाप लेना और गरारा करना भी काफी सुरक्षित साबित होगा।
सवाल: ऑक्सीजन लेवल को मॉनिटर करना कितना जरूरी है?
जवाब: यदि सांस लेने में दिक्कत आ रही है तो निश्चित रूप से नियमित मॉनिटरिंग करनी चाहिए। घर पर ही आक्सीमीटर से इसकी मॉनिटरिंग की जा सकती है। ऑक्सीजन लेवल 94 होना ठीक माना जाता है। इससे जितना अधिक हाेगा उतना ही अच्छा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn